Bryus Uillis sog‘lig‘i yomonlashgandan keyin barcha ko‘chmas mulkini sotib yubordi

Shu kunlarda Gollivud yulduzi Bryus Uillis jiddiy kasallikdan aziyat chekayotgani ma’lum bo‘ldi. 67 yoshli aktyorga afaziya tashxisi qo‘yilgan, bu orttirilgan nutq buzilishi bo‘lib, u barcha aqliy qobiliyatlariga ta’sir qiladi: gapirish, tushunish, o‘qish, yozish.

 Bryus Uillis hamda Demi Mur qizlari Skaut bilan
Aktyorning do‘stlarining so‘zlariga ko‘ra, Bryus Uillis kasallik bilan yuzma-yuz bo‘lishga tayyor. Shuning uchun biroz avval u deyarli barcha ko‘chmas mulkini 65 million dollarga sotgan. “U oxir-oqibat bir nechta uylar va kvartiralarga muhtoj bo‘lmasligini bilar edi. Buning o‘rniga u o‘z oilasi qurshovida xavfsiz muhitda yashashi kerak”, — deyiladi Page Six nashrida.
Shuningdek, so‘nggi yillarda u ko‘chmas mulkining ko‘p qismini sotganiga qaraganda, u kelajakda o‘z hayotini soddalashtirishga tayyorlanayotganini ham qo‘shimcha qilingan.
Qolaversa, aktyorga qo‘yilgan tashxisga ko‘ra, unga alohida e’tibor kerak. Buning uchun Uillisning rafiqasi Emma Xemming o‘zi bo‘lmagan vaqtda turmush o‘rtog‘iga g‘amxo‘rlik qiladigan yordamchi yollagan.
“Uyda unga qaraydigan yordamchi bor, lekin Emma ham unga g‘amxo‘rlik qiladi. Bryus Emmadan ancha katta bo‘lgani sababli ular aktyorning sog‘lig‘i rafiqasidan oldin yomonlashishi mumkinligini bilishgan. Biroq uning tashxisi hammani hayratda qoldirdi”, — deydi juftlikka yaqin manba.
Eslatib o‘tamiz, 2009-yilda Bryus Uillis o‘zidan 23 yosh kichik aktrisa va prodyuser Emma Xemmingga uylangan. Juftlikning ikkita Ivlin hamda Evelin ismli qizi bor.
 Bryus Uillis afaziya tufayli kinodagi faoliyatini yakunladi. Yana qaysi mashhurlarga shunday tashxis qo‘yilgan?